laion/Wikipedia-Exotic huggingface dataset:
গুলবাহার

গুলবাহার একটি তুর্কি নারীবাচক প্রদত্ত নাম। এ নামটি দ্বারা বুুুঝানো হতে পারে: গুলবাহার হাতুন, উসমানীয় সাম্রাজ্যের সুলতান দ্বিতীয় মেহমেদের স্ত্রী এবং সুলতান দ্বিতীয় বায়েজীদের মা অথবা সৎ মা হিসেবে ভালিদে সুলতান(ভালিদে হাতুন) গুলবাহার হাতুন, উসমানীয় সাম্রাজ্যের সুলতান দ্বিতীয় বায়েজীদের স্ত্রী এবং সুলতান প্রথম সেলিমের মা মাহিদেভ্রান গুলবাহার সুলতান, উসমানীয় সাম্রাজ্যের সুলতান প্রথম সুলাইমানের স্ত্রী এবং শাহজাদা মুস্তাফার মা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পেরিনিয়াল স্পঞ্জ

পেরিনিয়াল স্পঞ্জ (ইংরেজি: Perineal sponge) হচ্ছে, স্পঞ্জের মতো নরম একপ্রকার কলা ও ব্লাড ভেসেল। এটি স্ত্রীদেহের নিম্ন যৌনাঙ্গে দেখা যায়। এটি যোনি ও মলাশয়ের মধ্যবর্তী স্থানে, এবং পেরিনিয়াম ও পেরিনিয়াম দেহের অভ্যন্তরে অবস্থিত। উত্তেজক কলা একত্রিত হয়ে পেরিনিয়াল স্পঞ্জ গঠিত। যৌন উত্তেজনার সময় এটি রক্ত দ্বারা পরিপূর্ণ হয়ে ফুলে ওঠে, এবং ভেস্টিবিউলার বাল্বসহ যোনির বর্হিভাগের এক তৃতীয়াংশ অঞ্চল সংকুচিত করে। এর ফলে ইউরেথ্রাল স্পঞ্জ যোনিকে শিশ্নের জন্য একটি আটোসাটো অবস্থার সৃষ্টি করে এবং পিচ্ছিলতা আনয়নের জন্য সহায়ক তরল ক্ষরণ করে। পেরিনিয়াল স্পঞ্জ হচ্ছে একপ্রকার কামোত্তেজক অঙ্গ, এবং এতে অনেকগুলো স্নায়ুর শেষপ্রান্ত উন্মুক্ত। এর ফলে এটি যোনির পেছন দিক বা মলাশয়ের উপরের দিক হতে উদ্দীপিত হতে পারে। কিছু নারী যখন দাবী করেন যে, তারা পায়ু সঙ্গমের সময় শীর্ষসুখ লাভ করেছেন, সম্ভবত সে সময় তাদের পেরিনিয়াল স্পঞ্জ উদ্দীপিত হয়ে উঠেছিলো। এধরনের শীর্ষসুখের ফলে বীর্যপাত হওয়া সম্ভব এবং বলা হয় এটি জি-স্পট উদ্দীপনার মতোই অনুভূত হয়। http://www.esybron.org/index.phtml?p=female[স্থায়ীভাবে অকার্যকর সংযোগ] Levine S. et al. "Handbook of Clinical Sexuality", page 180 Brunner-Routledge 2003 আইএসবিএন ১-৫৮৩৯১-৩৩১-৯ Chalker R. "The Clitoral Truth", page 46 Seven Stories Press 2000 আইএসবিএন ১-৫৮৩২২-০৩৮-০
তারিকখানেহ মসজিদ

তারিকখানেহ মসজিদ (ফার্সি: مسجد تاریخانه; এছাড়াও তারিকখানেহ মন্দির (ফার্সি: پرستشگاه تاریخانه) নামেও পরিচিত) হচ্ছে দামগান শহরের দক্ষিণ সীমানায় অবস্থিত একটি সাসানীয় সাম্রাজ্য রাজত্বকালের মসজিদ। ইরানের সেমানান প্রদেশের দামগানের অবস্থিত একটি মসজিদ। উঠানের চারপাশে স্থাপনার জন্য মসজিদটি বিখ্যাত। পূর্বে এটি মন্দির হিসেবে ব্যবহৃত হতো। এই স্থানটিতে পূর্ব-ইসলামী জোরাস্ট্রিয়ান ধর্মের লোকজন প্রার্থনা করতো। এটিকে আগুনের মন্দির বা মন্দির হিসেবে ব্যবহার করতো। এটি প্রায় ২,৩০০ বছরের পুরানো স্থাপনা। এই স্থাপনাটি প্রথমে সাসানীয় সাম্রাজ্য সময়কালে জোরোস্ট্রিয়ান অগ্নি মন্দির হিসেবে ব্যবহার করা হত। তবে সাসানীয় সাম্রাজ্যের পতনের পরে এটি ৮শ শতাব্দীতে মসজিদে রূপান্তরিত হয়। এই স্থাপনাটি ইরানের প্রাচীনতম মসজিদ হিসেবে পরিচিত। তারিকখানেহ ফার্সি অর্থ ঐতিহাসিক। অন্যান্য নামগুলো তারিক খানহে (অন্ধকার ঘর) বা তুর্কি উৎস (যার তুর্কি কোনও অর্থ নেই) নামগুলির কোন সত্যতা পাওয়া যায়নি। এই স্থানটিতে পূর্ব-ইসলামী জোরাস্ট্রিয়ানরা প্রার্থনা করতো। এটিকে আগুনের মন্দির বা মন্দির হিসেবে ব্যবহার করতো। এটি প্রায় ২,৩০০ বছরের পুরানো স্থাপনা। ইরান ও কোমস অঞ্চলে ইসলামের আগমনের আগে এ শহরের লোকেরা এই জায়গাটিকে জোরাস্ট্রিয়ান ধর্মের ধর্মীয় অনুষ্ঠান আয়োজনের স্থান হিসেবে ব্যবহার করতো। মূল নকশায় একটি বর্গক্ষেত্রকার উঠান রয়েছে। সাসানীয় স্থাপত্যের বৈশিষ্ট্য অনুসারে উঠানটি অর্ধ-গোলাকার আকৃতির পোড়া মাটির তৈরি তোরণগুলি সারিবদ্ধভাবে বেষ্টিত। স্তম্ভগুলি ৩.৫ মিটার লম্বা এবং প্রায় ২ মিটার ব্যাসবিশিষ্ট। মসজিদ থেকে কিছু দূরে একসাথে বর্গাকার কলামের ধ্বংসাবশেষ রয়েছে। কবে থেকে এসব রয়েছে তা সঠিকভাবে জানা যায়নি,সম্ভবত মূল নির্মাণের সময়ে নির্মিত। সেলযুক সাম্রাজ্যের সময়কালের একটি নলাকার মিনার রয়েছে। আধুনিক মিনারটি নবম শতাব্দীর পুরানো মিনারটি প্রতিস্থাপনের জন্য ১০২৬–২৯ সালে নির্মিত হয়। এবং অলঙ্করণ ছয়টি ভাগে লক্ষণীয়ভাবে বিভক্ত, প্রতিটি ভাগ পৃথক পৃথক জ্যামিতিক আকৃতির ইট দ্বারা গঠিত। মিনারটি ব্যাস ৪.২ মিটার। মিনারের শীর্ষটি হ্রাস পেয়েছে, তবে মূলত এটি ৩০ মিটার উচ্চতা বিশিষ্ট। সাথে খাঁজকাটা খিলানকে ধরে রাখা অংশ নিয়ে একটি গ্যালারি রয়েছে। মসজিদের বারান্দার ছবি মিনারের কারুকার্য মসজিদের উঠানের ছবি মসজিদের উঠান মসজিদের উঠানের কারুকাজ মিনারের কারুকার্য মসজিদের উঠানের কারুকাজ এশিয়ার মসজিদের তালিকা ইরানের মসজিদের তালিকা ইরানে ইসলাম Rezaian (رضاییان), Farzin (فرزین) (২০০৭)। The Seven Auspicious Faces of Iran (هفت رخ فرخ ایران)। Green Circle (انتشارات دایره سبز)। পৃষ্ঠা 126।  Goode, Patrick (২০০৯)। The Oxford Companion to Architecture। Oxford University Press। পৃষ্ঠা 467। আইএসবিএন 978-0-19-860568-3।  Ernst J. Grube; James Dickie (১৯৭৮)। Architecture of the Islamic World। Thames and Hudson। আইএসবিএন 0-500-27847-4।  Blair, Sheila (১৯৯১)। The monumental inscriptions from early Islamic Iran and Transoxiana। Brill Academic Publishers। পৃষ্ঠা 96। আইএসবিএন 978-90-04-09367-6।  André Godard (১৯৬৫)। The Art of Iran। Praeger। এএসআইএন B0006BMOO8।  O'Kane, Bernard (১৯৯৫)। Studies in Persian Art and Architecture। The American University in Cairo Press। আইএসবিএন 978-977-424-370-7।  উইকিমিডিয়া কমন্সে তারিকখানেহ মসজিদ সংক্রান্ত মিডিয়া রয়েছে। উইকিমাপিয়া এন্ট্রিতে মসজিদটি মসজিদের ছবি ইরানের ওয়েবসাইটে মসজিদ
আব্দুল আজিজ (উসমানীয় সুলতান)

আব্দুল আজিজ (উসমানীয় তুর্কি: عبد العزيز/ʻAbdü'l-ʻAzīz, তুর্কি: Abdülaziz; ৮ ফেব্রুয়ারি ১৮৩০  – ৪ জুন ১৮৭৬) ছিলেন উসমানীয় সাম্রাজ্যের ৩২ তম সুলতান। বড়ভাই সুলতান প্রথম আবদুল মজিদের মৃত্যুর পর তিনি ১৮৬১ সালে সিংহাসনে আসীন হন। ইস্তাম্বুলের ইয়ুপ প্রাসাদে জন্মগ্রহণ করা আব্দুল আজিজ পরিপূর্ণ উসমানীয় শিক্ষা লাভ করেন। তবে তিনি পাশ্চাত্যের আধুনিকতা এবং যান্ত্রিক সভ্যতার অগ্রগতির গুণমুগ্ধ ছিলেন। তিনি ১৮৬৭ সালের গ্রীষ্মে কয়েকটি গুরুত্বপূর্ণ ইউরোপীয় রাজধানী সফর করেন, যেমন- লন্ডন, প্যারিস ও ভিয়েনা। প্রকৃতপক্ষে তিনিই প্রথম উসমানীয় সুলতান যিনি পশ্চিম ইউরোপ সফর করেন। উসমানীয় নৌবাহিনীর (যার অধীনে ১৮৭৫ সালে ব্রিটিশ ও ফরাসি নৌবাহিনীর পর বিশ্বের তৃতীয় বৃহত্তম নৌবহর ছিল) প্রতি ব্যাপক আগ্রহের পাশাপাশি আব্দুল আজিজ উসমানীয় সাম্রাজ্যের সব নথিপত্র, ইতিহাস, সাংস্কৃতিক বিষয়াবলি সংকলন ও প্রামাণ্যকরণের উদ্যেগ নেন। তাঁর সাহিত্যেও আগ্রহ ছিল এবং নিজে শাস্ত্রীয় সংগীতের একজন প্রতিভাবান রচয়িতা ছিলেন। তাঁর রচিত সংগীতগুলো উসমানীয় রাজবংশের আরো কয়েকজনের রচিত সংগীতের সাথে London Academy of Ottoman Court Music কর্তৃক সংকলিত European Music at the Ottoman Court নামক অ্যালবামে স্থান পেয়েছে। সাম্রাজ্যের অর্থনৈতিক অব্যবস্থাপনার অভিযোগে তিনি ১৮৭৬ সালের ৩০ মে মন্ত্রীবর্গ ও সামরিক বাহিনীর চাপে ক্ষমতা ছাড়তে বাধ্য হন। তাঁর ভ্রাতুষ্পুত্র (প্রথম আবদুল মজিদের পুত্র) পঞ্চম মুরাদকে সিংহাসনে বসানো হয়। এর ৬ দিন পর সিরাগান প্রাসাদে আব্দুল আজিজের রহস্যজনক মৃত্যু হয়। তাঁর লাশ একটি জলাধারে পড়ে ছিল এবং সেটার পানি তার দুই হাতের কবজি কেটে আসা রক্তে ভেসে যাচ্ছিল। সেসময় এই মৃত্যুকে আত্মহত্যা ঘোষণা দেওয়া হলেও একে দেশি-বিদেশি নানা ষড়যন্ত্রে পরিকল্পিত হত্যাকাণ্ড মনে করা হয়ে থাকে। পরবর্তীতে তাঁর আরেক ভাতিজা সুলতান দ্বিতীয় আব্দুল হামিদ কয়েকজন উসমানীয রাজন্যবর্গকে (যেমন মিধাত পাশা) এই মৃত্যুর সাথে জড়িত থাকার অভিযোগে শাস্তি দেন। Hoiberg, Dale H., সম্পাদক (২০১০)। "Abdülaziz"। Encyclopædia Britannica। I: A-ak Bayes (15th সংস্করণ)। Chicago, IL: Encyclopædia Britannica Inc.। পৃষ্ঠা 21। আইএসবিএন 978-1-59339-837-8।  Garo Kürkman, (1996), Ottoman Silver Marks, p. 46 Chambers Biographical Dictionary, আইএসবিএন ০-৫৫০-১৮০২২-২, page 2 Britannica, Istanbul ওয়েব্যাক মেশিনে আর্কাইভকৃত ১৮ ডিসেম্বর ২০০৭ তারিখে: When the Republic of Turkey was founded in 1923, the capital was moved to Ankara, and Constantinople was officially renamed Istanbul in 1930. European Music at the Ottoman Court, London Academy of Ottoman Court Music. CD album released on 6 November 2000. ASIN: B0000542KD.
পিউডেন্ডাল চিড়

পিউডেন্ডাল চিড় (ইংরেজি: pudendal cleft) নারীর উরূসন্ধিস্থলে যৌনাঙ্গের বহির্ভাগে দৃশ্যমান চিরল ভাঁজ যা যোনীর একটি অংশ। যোনী মণ্ডপের শুরুতে, যেখানে বহিরোষ্ঠ দ্বিভাজিত হয়ে যায়, সেখানকার হলরেখাকে (লাঙ্গলের ফলার দাগ, এখানে চামড়ার ভাঁজের দ্বারা সৃষ্ট দাগের ন্যায় অংশ বোঝানো হয়েছে) ক্লেফট অব ভিনাস (ভাষান্তরে ভিনাসের গিরিখাত) নামে অভিহিত করা হয়। রোমান পুরাণে ভালোবাসার দেবী ভিনাসের নামানুসারে এর নামকরণ করা হয়েছে। এটি লাতিন ভাষায় রিমা পিউদেন্তি (লাতিন: rima pudendi) নামেও পরিচিত এছাড়া ইংরেজিতে পিউডেন্ডাল ফিশার (pudendal fissure) বা পিউডেন্ডাল ফাটল নামেও পরিচিত। কিছু মহিলার ক্ষেত্রে ভগাঙ্কুরছত্র ও লেবিয়া মাইনরা ক্লেফট অব ভিনাস ভেতর দিয়ে বাইরের দিকে প্রক্ষিপ্ত। সেক্ষেত্রে যখন আটোসাটো পোশাক পরা হয় তখন ক্লেফটে টান পড়তে পারে (যখন জিন্সের মতো জোড়া লাগা কাপড় পরিধান করা হয়)। এটাকে অপশব্দে ক্যামেলটো (Cameltoe) বলে অভিহিত করা হয়। Gould, George M. (১৯৩৬)। Brownslow, C. V, সম্পাদক। Gould's Pocket Pronouncing Medical Dictionary (10th সংস্করণ)। P. Blakinston's Son & C., Inc.।
শেখ জামাল ইনানী জাতীয় উদ্যান

শেখ জামাল ইনানী জাতীয় উদ্যান বাংলাদেশের একটি সংরক্ষিত জাতীয় উদ্যান। এটি কক্সবাজার জেলার উখিয়া উপজেলায় অবস্থিত। বাংলাদেশের প্রথম রাষ্ট্রপতি শেখ মুজিবুর রহমানের দ্বিতীয় পুত্র শেখ জামালের নামে উদ্যানটির নামকরণ করা হয়েছে। ২০১৯ সালের ৯ জুলাই বাংলাদেশ সরকার এটিকে জাতীয় উদ্যান হিসেবে ঘোষণা করে। জাতীয় উদ্যানটি রিজার্ভ উখিয়ার ঘাট এবং রিজার্ভ উত্তর হ্নীলা মৌজায় ৭০৮৫.১৬ হেক্টর জায়গা জুড়ে বিস্তৃত। "গ্যাজেট"। বাংলাদেশ সরকার। সংগ্রহের তারিখ ২৮ মে ২০২০।  "জাতীয় উদ্যান"। বন অধিদপ্তর। সংগ্রহের তারিখ ২৮ মে ২০২০।
জয়নুল আবেদীন জায়েদী

অ্যাডভোকেট জয়নুল আবেদীন জায়েদী (আনু. ১৯৪৪-১১ জানুয়ারি ২০১৪) বাংলদেশের ময়মনসিংহ জেলার রাজনীতিবিদ ও আইনজীবী ছিলেন। তিনি ময়মনসিংহ-৪ ও ময়মনসিংহ-৮ (ঈশ্বরগঞ্জ উপজেলা) আসনের সাবেক সংসদ সদস্য। জয়নুল আবেদীন জায়েদী ১৯৪৪ সালে ময়মনসিংহ জেলার ঈশ্বরগঞ্জ উপজেলার তারুন্দিয়া ইউনিয়নের চরজিথর গ্রামে জন্মগ্রহণ করেন। জয়নুল আবেদীন জায়েদী আইনজীবী ও রাজনীতিবিদ ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে ময়মনসিংহ-৪ আসন থেকে সংসদ সদস্য নিবাির্চত হন। এর পর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে ময়মনসিংহ-৮ (ঈশ্বরগঞ্জ উপজেলা) আসন থেকে তিনি বাংলাদেশ জাতীয়তাবাদী দলের প্রার্থী হিসাবে পুনরায় সংসদ সদস্য নিবাির্চত হন। ঈশ্বরগঞ্জ উপজেলা বিএনপির সভাপতিও ছিলেন তিনি। ২৬ অক্টোবর ২০০৬ সালে তিনি লিবারেল ডেমোক্রেটিক পার্টিতে (এলডিপি) যোগ দিয়ে প্রেসিডিয়াম সদস্য ও ময়মনসিংহ জেলা এলডিপির সভাপতি হিসেবে দায়িত্ব পালন করেন। জয়নুল আবেদীন জায়েদী ১১ জানুয়ারি ২০১৪ সালে ঢাকার শমরিতা হাসপাতালে চিকিৎসাধীন অবস্থায় মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মে ২০২০।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মে ২০২০।  "জয়নাল আবেদীন জায়েদীর মৃত্যুতে এলডিপির শোক"। বাংলানিউজটোয়েন্টিফোর.কম। ১১ জানুয়ারি ২০১৪। ২৯ মে ২০২০ তারিখে মূল থেকে আর্কাইভ করা। সংগ্রহের তারিখ ২৯ মে ২০২০।  "শো ক, জয়নুল আবেদীন"। দৈনিক প্রথম আলো। ১২ জানুয়ারি ২০১৪। ২৯ মে ২০২০ তারিখে মূল থেকে আর্কাইভ করা। সংগ্রহের তারিখ ২৯ মে ২০২০।
ঘগ্গর-হকরা নদী

ঘগ্গর-হকরা নদী ভারত ও পাকিস্তানের একটি অন্তর্বর্তী নদী যা কেবল বর্ষা মৌসুমে প্রবাহিত হয়। নদীটি ওট্টু ব্যারেজের আগে ঘগ্গর নামে পরিচিত ছিল এবং যদিও হকরা নদীর স্রোতবরাবর বাঁধ নির্মিত হয়। ঘাগ্গর ভারতের একটি অন্তর্বর্তী নদী,যা বর্ষা মৌসুমে বৃষ্টিপাতের সময় প্রবাহিত হয়। পাঞ্জাবের রাজনৈতিক অর্থনীতি: একটি অভ্যন্তরীণ হিসাবের। এমডি পাবলিকেশনস, নিউ দিল্লি। ১৯৯৭। আইএসবিএন 978-81-7533-031-3।
সিএফএক্স একাডেমি ক্রিকেট দল

সিএফএক্স একাডেমি ক্রিকেট দল (ইংরেজি: CFX Academy cricket team) জিম্বাবুয়ের ক্রিকেট একাডেমির প্রতিনিধিত্বকারী দল। দেশটির ঘরোয়া আসরের ক্রিকেট প্রতিযোগিতায় প্রথম-শ্রেণীর দল হিসেবে প্রতিনিধিত্ব করতো। ১৯৯৯ থেকে ২০০২ সাল পর্যন্ত লোগান কাপে দলটি প্রতিদ্বন্দ্বিতা করে। হারারের কান্ট্রি ক্লাবে দলটি অতিথি দলগুলোর বিপক্ষে নিজেদের খেলা আয়োজন করতো। নিম্নবর্ণিত খেলোয়াড় সিএফএক্স একাডেমির পক্ষে খেলেছেন: গ্লেন বারেট টমাস বেনাড গ্যারি ব্রেন্ট কোনান ব্রিউয়ার রায়ান বাটারওয়ার্থ নিয়াশা চারি ইনোসেন্ট চিনোকা নিতেন চৌহান ইয়ান কোলসন চার্লস কভেন্ট্রি গাই ক্রক্সফোর্ড কিথ দাবেঙ্গা কলিন ডেলপোর্ট টেরি ডাফিন ডিওন ইব্রাহিম শন আরভিন নীল ফেরেইরা ট্রাভিস ফ্রেন্ড গ্লেন গুসেন গ্রেগ হাকোনসেন আন্দ্রে হফম্যান ডগলাস হন্ডো রায়ান কিং গ্রেগ ল্যাম্ব জাস্টিন লুইস ক্যাম্পবেল ম্যাকমিলান ক্লিমেন্ট মাহাচি ব্লেজিং মাহওয়ার অ্যালেস্টার মারেগেদে ডগ মারিলিয়ার স্টুয়ার্ট মাতসিকেনিয়েরি অ্যালান ময়েঙ্গা আন্দ্রে নিথলিং জর্দান নিকোল এমলুলেকি এনকালা রে প্রাইস পিট রিঙ্কি বার্নি রজার্স আর্নল্ড রাশাম্বোয়া শেরেজাদ শাহ ভুসিমুজি সিবান্দা রিচার্ড সিমস উইজডম সিজিবা লিওন সোমা আন্দ্রে স্টোন পল স্ট্র্যাং অ্যালেক টেলর ম্যাথু টাউনসেন্ড জন ভন-ডেভিস মার্ক ভার্মুলেন ডার্ক ভিলজোয়েন কিংস্লে ওয়েন্ট জেসন ইয়ং "First-Class Matches played on Country Club, Harare (20)"। CricketArchive। সংগ্রহের তারিখ ৫ ফেব্রুয়ারি ২০১১।  "Players who have played for CFX Academy"। CricketArchive। সংগ্রহের তারিখ ৬ ডিসেম্বর ২০১৬।
সিদি রামাদান মসজিদ

সিদি রামাদান মসজিদ (আরবি: مسجد سيدي رمضان) আলজিয়ার্স শহরের একটি ঐতিহাসিক মসজিদ। ১০৯৭ সালে প্রতিষ্ঠিত মসজিদটি আলজিয়ার্সের কাসবাহে অবস্থিত। মসজিদের আয়তন আয়তন ৪০০ বর্গমিটার এবং মিনারটির উচ্চতা ৩২ মিটার। মসজিদটিকে জাতিসংঘের শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থানের মর্যাদা দেয়। উকবা ইবনে নাফির নেতৃত্বে উত্তর আফ্রিকার প্রাথমিক মুসলিম বিজয়গুলিতে অংশ নেওয়া বীরযোদ্ধাের মধ্যে অন্যতম সিদি রামাদানের নামানুসারে মসজিদটির নামকরণ করা হয়। আলজিয়ার্স বিজয়ের পরে রামাদানকে উকবা শহরের প্রধান হিসেবে নিযুক্ত করেন। মৃত্যুর পরে তাকে মসজিদের স্তম্ভের নিচে সমাহিত করা হয়। নামকরণের উৎসের আরেকটি বিবরণে বলা হয়েছে যে সিদি রমাদান ছিল বিসক্রা শহরের মহৎ ওয়ালি। শেখ আবদুর রহমান আল-গিলানী বলেছেন মসজিদের আসল নাম আল-কায়েদ রমাদান মসজিদ এবং ইসলাম প্রচারের ভিত্তি প্রতিষ্ঠায় ব্যাপক অবদান রাখা ইবনে আল-মুফতার নাম উল্লেখ করেছেন। মসজিদটি প্রথমে ১০৯৭ সালে বুলুগিন ইবনে জিরির যুগে প্রতিষ্ঠিত হয় এবং মসজিদটি পুরো ক্যাসবাহ এবং শহরের অন্যতম প্রাচীন মসজিদ হিসেবে পরিচিত। এটি শহরের উপরের অংশে অবস্থিত এবং অ্যামেজিগ উপজাতিদের দ্বারা নিয়ন্ত্রিত ক্যাসবাহের পুরাতন সীমানা প্রাচীরের নিকটে অবস্থিত। ১৯০৪ সালে মসজিদটি আলজেরিয়ার জাতীয় ঐতিহ্যবাহী স্থানের মর্যাদা পায়। এটি ১৯৯২ সালে আলজিয়ার্সের ক্যাসবাহের অংশ হিসেবে জাতিসংঘের শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থানের মর্যাদা দেয়। মসজিদের ভিতরের ছবি মসজিদের তালিকা আফ্রিকার মসজিদের তালিকা আলজেরিয়ার মসজিদের তালিকা বিশ্ব ঐতিহ্যবাহী স্থান مسجد سيدي رمضان صرح ديني…ومعلم أثري…يقاوم عواصف الزمن ওয়েব্যাক মেশিনে আর্কাইভকৃত ৬ জানুয়ারি ২০১৮ তারিখে. El Hiwardz. Retrieved January 6, 2018. "مسجد سيدي رمضان صرح ديني…ومعلم أثري…يقاوم عواصف الزمن – الحوار الجزائرية" (আরবি ভাষায়)। ২০১৮-০১-০৬ তারিখে মূল থেকে আর্কাইভ করা। সংগ্রহের তারিখ ২০২০-০৫-২৯।  المحور اليومي - القصبة... معلم ومتحف تاريخي مفتوح يحكي فصول الصمود ওয়েব্যাক মেশিনে আর্কাইভকৃত ৪ আগস্ট ২০১৭ তারিখে. El Mihwar. Retrieved January 6, 2018. "المحور اليومي - القصبة... معلم ومتحف تاريخي مفتوح يحكي فصول الصمود"। elmihwar.com (আরবি ভাষায়)। ২০১৭-০৮-০৪ তারিখে মূল থেকে আর্কাইভ করা। সংগ্রহের তারিখ ২০২০-০৫-২৯।  رغم تصنيفها ضمن التراث العالمي لليونسكو: قصبة الجزائر معلم تاريخي في وضع كارثي. Radio Algerie. Retrieved January 6, 2018. "رغم تصنيفها ضمن التراث العالمي لليونسكو: قصبة الجزائر معلم تاريخي في وضع كارثي | الإذاعة الجزائرية"। www.radioalgerie.dz (আরবি ভাষায়)। সংগ্রহের তারিখ ২০২০-০৫-২৯।  ইউনেস্কোর বিশ্ব ঐতিহ্যবাহী স্থান ইউনেস্কোর বিশ্ব ঐতিহ্যবাহী স্থানের তালিকা
প্রদীপ রঞ্জন চক্রবর্তী

প্রদীপ রঞ্জন চক্রবর্তী বাংলাদেশ সরকারের একজন অবসরপ্রাপ্ত সচিব। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরিবীক্ষণ ও মূল্যায়ন বিভাগ এবং পরিকল্পনা বিভাগের সচিব হিসেবে দায়িত্ব পালন করেছেন। বর্তমানে তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করছেন। প্রদীপ রঞ্জন চক্রবর্তী নেত্রকোনার আটপাড়া উপজেলার পাহাড় পুরের এলাকার শহীদ বুদ্ধিজীবী কামিনী কুমার চক্রবর্তীর সন্তান। তিনি ঢাকা বিশ্ববিদ্যালয়ের প্রাণিবিদ্যা বিভাগ থেকে স্নাতক ও স্নাতকোত্তর ডিগ্রি লাভ করেন। প্রদীপ রঞ্জন চক্রবর্তী বিসিএস ১৯৮৬ ব্যাচের কর্মকর্তা। তিনি ৪২তম আইন ও প্রশাসন প্রশিক্ষণ কোর্সে মেধা তালিকায় প্রথম স্থান অধিকারী করেন। তিনি বাংলাদেশ পরিকল্পনা কমিশনের সদস্য (সচিব), বাস্তবায়ন পরীবিক্ষণ ও মূল্যায়ন বিভাগ এবং পরিকল্পনা বিভাগের সচিবসহ বিভিন্ন দায়িত্ব পালন করেছেন। সরকারি চাকরি থেকে অবসর গ্রহণের পর ২০২২ সালে তিনি পরবর্তী তিন বছরের জন্য বাংলাদেশ প্রতিযোগিতা কমিশনের চেয়ারপার্সন নিযুক্ত হন। "সাবেক সচিব প্রদীপ প্রতিযোগিতা কমিশনের নতুন চেয়ারপারসন"। ঢাকা পোস্ট। ৮ নভেম্বর ২০২২। সংগ্রহের তারিখ ৮ নভেম্বর ২০২২।  "প্রতিযোগিতা কমিশনের চেয়ারপারসন হলেন প্রদীপ রঞ্জন চক্রবর্তী"। জাগোনিউজ২৪.কম। ৮ নভেম্বর ২০২২। সংগ্রহের তারিখ ৮ নভেম্বর ২০২২।  "প্রতিযোগিতা কমিশনের নতুন চেয়ারম্যান প্রদীপ রঞ্জন চক্রবর্তী"। বাংলা ট্রিবিউন। ৮ নভেম্বর ২০২২। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।
সৌদি আরবের সংবাদপত্রের তালিকা

পারস্য উপসাগরীয় অঞ্চলের প্রথম দিকের অধিকাংশ সংবাদপত্র সৌদি আরবে প্রতিষ্ঠিত হয়েছিল। পারস্য উপসাগরীয় অঞ্চলে প্রতিষ্ঠিত প্রথম পত্রিকাটি আল ফালাহ, যেটি ১৯২০ সালে মক্কায় চালু হয়েছিল। সৌদি আরব থেকে প্রকাশিত সমস্ত সংবাদপত্র ব্যক্তিগত মালিকানার মালিকানাধীন। আল বিলাদ আল ইকতিসাদিয়াহ আল হায়াক আল জাজিরা আল মদিনা আল নাদওয়া আল রিয়াদাহ আল রিয়াদ আল ওয়াতন আল ইয়ুম মক্কা নিউজ পেপার আশকর আল আসওয়াত ওকাজ আসার নিউজ আরব নি উজ সৌদি গেজেট আসির নিউজ উর্দু নিউজ মালায়ালাম নিউজ দামাম সংস্করণ জেদ্দা সংস্করণ - ১৯৯৯সালে শুরু রিয়াদ সংস্করণ মাদুয়ামাম আবাহ সংস্করণ -১ জানুয়ারি ২০১১ দামাম সংস্করণ - ২৪ মে ২০০৮ জেদ্দা সংস্করণ - ১৬ জানুয়ারি ২০০৬ রিয়াদ সংস্করণ - ১০ ডিসেম্বর ২০০৭ গলফ থিজিস দামাম সংস্করণ - মার্চ ২০১১ জেদ্দা সংস্করণ - মার্চ ২০১১ রিয়াদ সংস্করণ - মার্চ ২০১১ চন্দিকা এসকল সংবাদপত্র গুলো অনেক সময় কাল প্রকাশিত হয় না। ডেইলি রিয়াদ (১৯৬৭ - ১ জানুয়ারি ২০০৪) শামস "Saudi Arabia: Directory: the Press"। Europa World Year Book। Europa Publications। ২০০৪। আইএসবিএন 978-1-85743-255-8।  William A. Rugh (২০০৪)। "Loyalist Press: Major Daily Newspapers"। Arab Mass Media: Newspapers, Radio, and Television in Arab Politics। Greenwood। পৃষ্ঠা 61। আইএসবিএন 978-0-275-98212-6।  "Malayalamnews History"। ২৯ মে ২০২০ তারিখে মূল থেকে আর্কাইভ করা। সংগ্রহের তারিখ ২৯ মে ২০২০।  "Madhyamam History"। ২৪ আগস্ট ২০১৩ তারিখে মূল থেকে আর্কাইভ করা।  "Indian regional daily launches Saudi edition"।  "Saudi Arabia: Riyadh Daily has ceased publication"। Publicitas। ২৯ ডিসেম্বর ২০০৩। সংগ্রহের তারিখ ২০ মে ২০১২। [স্থায়ীভাবে অকার্যকর সংযোগ]
আল বিলাদ (সৌদি আরবের সংবাদ)

আল-বিলাদ (আরবি: البلاد) হ'ল জেদ্দায় অবস্থিত একটি সৌদি আরবের দৈনিক পত্রিকা। সৌদি আরবের প্রাচীনতম সংবাদপত্রগুলির মধ্যে একটি,১৯৩২ সালের এপ্রিল মাসে প্রতিষ্ঠিত হয়েছিল। "Jordan: "Al Bilad" editor detained through penal code article 150"। Goliath। ২০ মার্চ ২০০২। সংগ্রহের তারিখ ১৪ ফেব্রুয়ারি ২০১২।  Oil Prices to Rise 5 pct., Saudi newspaper says, The Deseret News, 11 December 1978, Retrieved 14 February 2012 "Saudi Arabia: Oldest daily to close due to financial problems"। SPA। ৮ জানুয়ারি ২০০২। সংগ্রহের তারিখ ১৪ ফেব্রুয়ারি ২০১২।  David E. Long (২০০৫)। Culture and customs of Saudi Arabia। Greenwood Publishing Group। পৃষ্ঠা 84। আইএসবিএন 9780313320217। সংগ্রহের তারিখ ১৪ ফেব্রুয়ারি ২০১২। Al-Bilad newspaper.  Aarti Nagraj (২৬ মার্চ ২০১৩)। "Revealed: 10 Oldest Newspapers In The GCC"। Gulf Business। ১১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৪।
মোঃ নূরুল আমিন

মোঃ নূরুল আমিন একজন বাংলাদেশি অবসরপ্রাপ্ত সরকারি কর্মকর্তা যিনি বাংলাদেশ এনার্জি রেগুলেটরি কমিশনের চেয়ারম্যান হিসেবে দায়িত্ব পালন করেছেন। ইতিপূর্বে তিনি কর্মসংস্থান ব্যাংকের চেয়ারম্যান এবং পরিকল্পনা বিভাগের সিনিয়র সচিব এবং পার্বত্য চট্টগ্রাম বিষয়ক মন্ত্রণালয়ের সচিব হিসেবে দায়িত্ব পালন করেন। মোঃ নুরুল আমিন ১০ জুন ১৯৬১ সালে চাঁদপুর জেলার ফরিদগঞ্জ উপজেলার পশ্চিম সুবিদপুর ইউনিয়নের আইটপাড়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ব্যবস্থাপনায় মাস্টার্স ডিগ্রী অর্জন করেন। নূরুল আমিন ১৯৮৪ ব্যাচের বিসিএস প্রশাসন ক্যাডারে ১৯৮৬ সালের ২১ জানুয়ারি সহকারী কমিশনার হিসেবে ঢাকা বিভাগীয় কমিশনারের কার্যালয়ে যোগদান করেন। তিনি সহকারী কমিশনার ও ১ম শ্রেণীর ম্যাজিস্ট্রেট হিসেবে প্রথম দায়িত্ব পালন করেন ঢাকা জেলা প্রশাসকের কার্যালয়ে। পরবর্তীতে তিনি মাঠ প্রশাসনে ফরিদপুর জেলার সদরপুর উপজেলায় সহকারী কমিশনার (ভূমি), মাদারীপুর জেলার রাজৈর উপজেলার উপজেলা ম্যাজিস্ট্রেট, ঝালকাঠি জেলার ভূমি হুকুম দখল কর্মকর্তা, মুন্সীগঞ্জ জেলার লৌহজং উপজেলা এবং লক্ষ্মীপুর জেলার রামগঞ্জ উপজেলার উপজেলা নির্বাহী অফিসার হিসেবে দায়িত্ব পালন করেন। পরবর্তীতে নূরুল আমিন মানিকগঞ্জ, নেত্রকোণা, ময়মনসিংহ ও কিশোরগঞ্জ জেলা পরিষদ সচিব, ফরিদপুরের অতিরিক্ত জেলা প্রশাসক, প্রাথমিক শিক্ষা অধিদপ্তরের পরিচালক (প্রশিক্ষণ), “বন্যায় ক্ষতিগ্রস্ত স্কুল নির্মাণ প্রকল্পের” প্রকল্প পরিচালক পদে দায়িত্ব গ্রহণ করেন। ২০০৯ সালের ১৬ মার্চ তিনি জেলা প্রশাসক ও জেলা ম্যাজিস্ট্রেট হিসেবে নেত্রকোণা ও যশোর জেলায় দায়িত্ব পালন করেন। তিনি যুগ্ম সচিব পদে পদোন্নতি পেয়ে ধর্ম বিষয়ক মন্ত্রণালয়ে যোগদান করেন। পরবর্তীতে তিনি মাঠ প্রশাসনের সর্বোচ্চ পদ বিভাগীয় কমিশনার হিসেবে বরিশাল বিভাগে দায়িত্ব পান। বিভাগীয় কমিশনার থাকাকালিন অতিরিক্ত সচিব পদে পদোন্নতি পেয়ে প্রধানমন্ত্রীর শিক্ষা সহায়ক ট্রাস্টের ব্যবস্থাপনা পরিচালক পদে ২০১৪ সালের মার্চে দায়িত্ব লাভ করেন। অত:পর তিনি ২০১৮ সালের মার্চ মাসে পার্বত্য চট্টগ্রাম বিষয়ক মন্ত্রণালয় এবং পরিকল্পনা মন্ত্রণালয়ের সচিব হিসেবে দায়িত্ব পালন করেন এবং পদোন্নতি পেয়ে সিনিয়র সচিব হন। দীর্ঘ কর্মজীবন শেষ করে ২০২০ সালের ৯ জুন অবসর গ্রহণ করেন। ২০২২ সালের ২৪ এপ্রিল নূরুল আমিনকে কর্মসংস্থান ব্যাংকের চেয়ারম্যান পদে নিয়োগ দেয়া হয়। ২০২৩ সালের ২২ মার্চ নূরুল আমিনকে বাংলাদেশ সুপ্রিম কোর্ট এর আপিল বিভাগের বিচারপতির পদমর্যাদা, বেতন ও অন্যান্য সুযোগ-সুবিধা অনুযায়ী বাংলাদেশ এনার্জি রেগুলেটরি কমিশনের চেয়ারম্যান হিসেবে নিয়োগ দেয়া হয়। নূরুল আমিন ব্যক্তিগত জীবনে বিবাহিত এবং দুই ছেলে ও এক কন্যার জনক। তিনি ২০০৯ সালে প্রাথমিক শিক্ষায় অসামান্য অবদানের জন্য প্রধানমন্ত্রীর কাছ থেকে প্রাথমিক শিক্ষা পদক গ্রহণ করেন। "জনাব মোঃ নূরুল আমিন-সচিব, পরিকল্পনা বিভাগ"। বাংলাদেশ জাতীয় তথ্য বাতায়ন। ২৮ আগস্ট ২০১৯। সংগ্রহের তারিখ ২৯ মে ২০২০। [স্থায়ীভাবে অকার্যকর সংযোগ] "চেয়ারম্যান"। বাংলাদেশ এনার্জি রেগুলেটরি কমিশন। সংগ্রহের তারিখ ২০২৩-০৮-৩১।  "জনাব মোঃ নূরুল আমিন, সিনিয়র সচিব (অবসরপ্রাপ্ত)-কে কর্মসংস্থান ব্যাংকের পরিচালনা বাের্ডে পরিচালক ও চেয়ারম্যান হিসেবে নিয়োগ"। আর্থিক প্রতিষ্ঠান বিভাগ, অর্থ মন্ত্রণালয়। ২০২২-০৪-২৪। সংগ্রহের তারিখ ২০২৩-০৮-৩০।  "কর্মসংস্থান ব্যাংকের চেয়ারম্যান হলেন নূরুল আমিন"। যুগান্তর। ২০২২-০৪-৩০। সংগ্রহের তারিখ ২০২৩-০৮-৩০।  "বিইআরসির নতুন চেয়ারম্যান নূরুল আমিন"। ডেইলী স্টার বাংলা। ২০২৩-০৩-২১। সংগ্রহের তারিখ ২০২৩-০৮-৩০।
যোনিগাত্রদেশ

যোনিগাত্রদেশ বা ভালভাল ভেস্টিবিউল (ইংরেজি: Vulval vestibule), যা ভালভার ভেস্টিবিউল (Vulvar vestibule) নামেও পরিচিত। এটি লেবিয়া মাইনরার মধ্যবর্তীস্থানে অবস্থিত ভালভার একটি অংশ, যেখানে ইউরেথ্রাল ও যোনির প্রবেশমুখ উন্মুক্ত। এর প্রান্ত হার্ট-এর লাইন দ্বারা চিহ্নিত। যোনির সম্মুখে, গ্ল্যান্স ক্লিটোরিসের ২.৫ সেন্টিমিটার ভেতরে বহিঃস্থ ইউরেথ্রাল অরফিস অবস্থিত। সাধারণত এটিকে স্কিনির ডাক্টের প্রবেশমুখের নিকটে ছোট, হালকা স্পষ্ট দাগ হিসেবে চিহ্নিত করা হয়। ভ্যাজাইনাল অরফিস হচ্ছে মূত্রনালির নিচে ও পেছনে অবস্থিত একপ্রকার মধ্যম আকৃতিবিশিষ্ট চিড়; এর আকার সতীচ্ছদের আকৃতির সাথে ব্যাস্তানুপাতিক হারে পরিবর্তিত হয়। স্ত্রী ও পুরুষের বর্হি যৌনাঙ্গ বিকাশের বিভিন্ন পর্যায়। স্ত্রী ও পুরুষের বর্হি যৌনাঙ্গ বিকাশের বিভিন্ন পর্যায়। দ্য-ক্লিটোরিস ডট কম ওয়েব্যাক মেশিনে আর্কাইভকৃত ২২ জুলাই ২০০৩ তারিখে
সিদি বউমেদিয়েন মসজিদ

সিদি বউমেদিয়েন মসজিদ (আরবি: مسجد شعيب أبو مدين) বা আল-আববাদ মসজিদ (আরবি: مسجد العباد) নামেও পরিচিত। আলজেরিয়ার তলেমচেন শহরে অবস্থিত একটি ঐতিহাসিক মসজিদ। মসজিদটিকে প্রভাবশালী সুফি সাধক আবু মাদিয়ানের সন্মানে উৎসর্গী করা হয়েছে। আবু মাদিয়ান সেভিলের অধিবাসী এবং মাগরেব অঞ্চলে সুফিবাদ প্রসারে গুরুত্বপূর্ণ অবদান রেখেন। প্রাঙ্গণটিতে মসজিদ, মাজার, মাদ্রাসা ও হামাম সহ বেশ কয়েকটি ধর্মীয় ভবন আছে। ১৩৩৫ সিদি আল-হুলাভি মসজিদের সাদৃশ্যরুপে এটি নির্মাণ করেন এবং পরে ১৩৩৯ সালে মরক্কোর মেরিনিদ শাসকরা মসজিদটি প্রতিষ্ঠা করেন। মাদ্রাসাটি মসজিদের আট বছর পরে প্রতিষ্ঠিত হয়, যেখানে ইবনে খালদুন একসময় শিক্ষক ছিলেন। দার আল-সুলতান প্রাঙ্গণের নীচের অংশে প্রাসাদ নির্মাণ করেন, যেখানে সুলতানরা মসজিদে আসলে সেইখানে অবস্থান করেতেন। কর্ডোবা থেকে কায়রউন পর্যন্ত অন্যান্য মুরিশ স্থাপত্যের মতোই মসজিদে প্রধান প্রবেশপথ রয়েছে। প্রবেশপথটি সিমেন্টে আঁকা চিত্রকর্মগুলির দিকে চলে গেছে। গম্বুজটির শীর্ষে মুকার্নাস (ইট কেটে স্থাপত্যকর্ম) রয়েছে। মসজিদের সিঁড়িগুলি টুলেডোয়ের পুয়ের্তার দেল সোলের সাথে সাদৃশ্যপূর্ণ। কাঠের দরজা ব্রোঞ্জ দিয়ে সজ্জিত। বারান্দা এবং নামজঘরগুলোর মাঝখানে ঝর্ণাসহ একটি ওজুখানা রয়েছে। প্রধান প্রবেশপথ মসজিদের মিনার ১৮৮৯-১৮৯০ সালের নামাজঘর ১৮৮৯-১৮৯০ সালে মসজিদটি ১৮৮৬ সালে ফ্রিটজ ভন ডারডেল কর্তৃক মসজিদ ছবি আঁকা মসজিদের বাহিরের অংশ মসজিদের তালিকা আফ্রিকার মসজিদের তালিকা আলজেরিয়ার মসজিদের তালিকা "شعيب أبو مدين - المعرفة"। www.marefa.org (আরবি ভাষায়)। সংগ্রহের তারিখ ২০২০-০৫-২৯।  "Madrasa Sidi Abu Madyan"। Archnet (ইংরেজি ভাষায়)। সংগ্রহের তারিখ ২০২০-০৫-২৯।  "Dar al-Sultan"। Archnet (ইংরেজি ভাষায়)। সংগ্রহের তারিখ ২০২০-০৫-২৯।  জর্জেস মারিয়াস, এল'আরকিটেকচার মুসুলম্যান ডি’ক্সিডেন্ট, তিউনিসি, আলগেরি, এস্পাগেন এট সিসিল, প্যারিস, আর্টস এবং মাটিয়ার্স গ্রাফিকস, ১৯৫৪, পৃষ্ঠাঃ ২৭৬ জর্জেস মারিয়াস, লেস ভিলেস ডি 'আর্ট সেলিব্রেস। ট্লেমসেন, এডি., ডু টেল, ব্লিডা, ২০০৩,রিড। ডি ল'উভারেজ পারু এন ১৯৫০ স লাইব্রেরি রেনোয়ার্ড (প্যারিস) উইকিমিডিয়া কমন্সে সিদি বউমেদিয়েন মসজিদ সংক্রান্ত মিডিয়া রয়েছে। সিদি বউমেদিয়েন মসজিদ আর্চনেটে মসজিদ আর্চনেটে মসজিদের মাদ্রাসা